open-index/open-wikipedia-markdown huggingface dataset:
Truls Ørpen

**Truls W. Ørpen** (født 27. mars 1880 i Krødsherad, død 28. mars 1958 i Modum) var en norsk spellemann fra Krødsherad i Buskerud. Han var den fremste tradisjonsbæreren av Kryllingspel, og hadde gått i lære hos spellemennene Wilhelm Sorteberg og Johan Kleven, Anders Vinna og Ole Skogly. Truls Ørpen var kanskje den mest velhavende spellemannen i sin tid. 

## Liv og virke
Ørpen begynte å spille fele da han var 7–8 år gammel, og fikk mye av spellet sitt fra eldre spellemenn i bygda. Han reiste tidlig ut, og lærte seg slåttespill fra andre bygder. De viktigste læremestrene hans i Telemark var Torkjell Haugerud og Gunnulf Borgen. Han skaffet seg også Arne Bjørndals notenedskrifter av spell fra Vestlandet. Noter hadde han lært seg mens han gikk lærerskolen. Der fikk han også en smule musikkteori. Gjennom å studere nedskriftene til Bjørndal fikk Ørpen en idé om hvordan han selv kunne skrive slåttene ned. Han tok også i bruk båndopptager som redskap i dette arbeidet, og han fikk etterhvert statsstipend for å samle nedskrifter.

Ørpen ble en svært slåttekyndig spellemann, og var flink til å legge fram historisk stoff knyttet til slåttene. Han traff Ola Mosafinn på Voss året før denne døde i 1912. Truls Ørpen skaffet seg også solid kjennskap til tradisjonen i Numedal gjennom Steingrim Haukjem, som kjørte tømmer til Krødsherad i mange år. Ørpen skrev ned 40 slåtter etter Haukjem. Han underviste også Odd Bakkerud fra Rukkedalen, som en tid var gårdsgutt på Ørpen.

Det var først etter at han fylte femti at Ørpen ble lagt merke til og anerkjent som storspellemann. Han vant Landskappleiken i 1929 og 1933. Fra da av deltok han i mange radiosendinger av folkemusikk, og ble etterspurt som kappleiksdommer. 

Han flyttet til Drolsum i Modum i 1940, og bodde der til sin død i 1958. På Drolsum virket han som skolelærer. Fra 1954 arbeidet han med sjubindsverket *Norsk folkemusikk* eller Hardingfeleverket, sammen med Arne Bjørndal og Eivind Groven. 300 av slåttene i verket er det Ørpen som har skrevet ned. Han fikk vært med på det første bindet og deler av det andre før han døde. På samme tid spilte han inn en rekke gamle kryllingslåtter for NRK, og gjorde en del opptak av muntlig tradisjon fra Krødsherad. Han sendte også opplysninger om kryllingdialekta til Norsk Målførearkiv. 

Selv om Ørpen gjorde en stor innsats for slåttespellet i Krødsherad, var det ingen i den kommunen som kom til å løfte arven etter ham. Han fikk til gjengjeld registrert og spilt inn mye av materialet sitt. I dag blir tradisjonen etter ham tatt vare på at Per Åsmund Omholt fra Veme,  Steinar Strøm fra Sigdal, Christian Borlaug, Eli Taugbøl og Ellen Persvold.

Det ble reist en statue av Truls Ørpen utenfor kommunehuset på Noresund i 1970.

## Referanser


## Eksterne lenker
* Folkemusikksenteret i Buskerud Truls Ørpen
Anne-Kari Skarðhamar

**Anne-Kari Skarðhamar** (født 1946) er en norsk litteratur- og språkviter. Hun er professor i nordisk litteratur ved Oslomet, og har doktorgrad på en avhandling om Christian Matras' poesi. Hun har også gjendiktet Matras' til norsk, skrevet om William Heinesen og om *litteraturpedagogikk*.

## Referanser


## Eksterne lenker
* Bibliografi i Sambok
* Dag og Tid intervju om doktoravhandlingen
* Nynorsk.no intervju om Matras
* Aftenposten.no anmeldelse av boken om Heinesen
Willibald Alexis

**Willibald Alexis**, egentlig **Georg Wilhelm Heinrich Häring** (født 29. juni 1798 i Breslau, død 16. desember 1871 i Arnstadt) var en tysk forfatter og dikter.

Alexis var av hugenottisk opprinnelse, og studerte jus i Berlin og Breslau, før han arbeidet ved Berlins kammerrett. Samtidig skrev han for *Berliner Conversationsblatt*, som han ble redaktør for noen år senere. I Berlin grunnla han en rekke bokhandler.

Willibald Alexis ble særlig påvirket av den skotske forfatteren Walter Scott, av Ludwig Tieck og den ungtyske bevegelsen. Han utgav fra 1842 en samling kriminalromaner sammen med Julius Eduard Hitzig, med handling fra Mark Brandenburg. Hans kulturhistoriske skildringer gav ham æresnavnet «den markiske Scott» allede i samtiden. Alexis regnes som grunnlegger av den historiske realismen i tysk litteratur, som Theodor Fontane førte til et høydepunkt.

Alexis besøkte Norge i 1828. Bl.a. var han gjest hos direktøren på Blaafarveværket, Benjamin Wegner, og har skrevet om norgesbesøket i boken *Høstreise gjennom Skandinavia*.

## Bibliografi
*Als Kriegsfreiwilliger nach Frankreich (1815) – (Text in Gutenberg)
*Die Treibjagd (1820)
*Cabanis (1832)
*Der falsche Woldemar (1842), historische Person: Falscher Woldemar  – (Text in Gutenberg)
*Die Geächteten (1825)
*Schloß Avalon
*Das Haus Düsterweg (1835)
*Die Hosen des Herrn von Bredow (1846) – (Text in Gutenberg)
*Der Roland von Berlin (1840)
*Schloß Avalon (1827)
*Walladmor (1824)
*Der Werwolf (1847) – (Text in Gutenberg)
*Isegrimm (1854)
*Dorothee (1856)

## Referanser


## Litteratur

*Richter, Paul K.: Willibald Alexis als Literatur- und Theaterkritiker. – Nendeln/Liechtenstein : Kraus, 1967
*Thomas, Lionel: Willibald Alexis. – Oxford : Blackwell, 1964
*Willibald Alexis / hrsg. von Wolfgang Beutin. – Bielefeld : Aisthesis-Verl., 2000

## Eksterne lenker
* 
* 
*
Oluf

**Oluf** er et opprinnelig dansk mannsnavn med norrønt opphav. Navnet er sammensatt av ledd som betyr «ane» og «etterkommer». Navnet var svært vanlig i Norge på 1500-tallet, og også mye brukt på 1800-tallet, men er i dag sjeldent. En navnebærer er den danske maleren Oluf Høst (1884–1966), kjent for sine landskapsmalerier. *Oluf* har dansk navnedag 29. juli.

## Etymologi
*Oluf* er en opprinnelig dansk form av mannsnavnet *[[Olaf]]*, som har opprinnelse i norrøne *Ólafr* og urnordiske **AnulaiƀaR*, dannet av *anu*, «ane», og *leif*, «etterkommer».

## Utbredelse
*Oluf* er kjent brukt i Danmark fra 1400-tallet, og i Norge fra 1500-tallet.

*Oluff* var det vanligste mannsnavnet i Norge på 1500-tallet. Over 4420 personer med navnet er nevnt i Norske Lensrekneskapsbøker 1548-1567. Navnet ble også skrevet *Olluff*. *Oluf* var senere et vanlig navn på midten av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Oluf Hunger (ca. 1050–1095), dansk konge 1086-1095, opprinnelig navn *Óláfr*
* Oluf II Haraldsen (død 1143), skånsk konge, opprinnelig navn *Óláfr*
* Oluf Kalips (født 1520), dansk adelsmann
* Oluf Gerhard Tychsen (1734–1815), tysk orientalist
* Oluf Nicolai Roll (1818–1905), norsk ingeniør
* Oluf Onsum (1820–1899), norsk industrileder
* Oluf Andreas Aabel (1825–1895), norsk prest og forfatter
* Oluf Rygh (1833–1899), norsk arkeolog og historiker
* Oluf Falck-Ytter (1832–1913), norsk forfatter
* Oluf Braren (1787–1839), tysk maler
* Oluf Gjerset (1848–1939), norsk-amerikansk historiker
* Oluf Christian Müller (1876–1938), norsk politiker
* Oluf Hartmann (1879–1910), dansk maler
* Oluf Pedersen (1878–1951), dansk gymnast
* Oluf Wesmann-Kjær (1874–1952), dansk politiker
* Oluf Høst (1884–1966), dansk landskapsmaler
* Oluf Berntsen (1891–1987), dansk politiker
* Oluf Reed-Olsen (1918–2002), norsk motstandsmann
* Oluf Fuglerud (1924–2009), norsk politiker
* Oluf Skarpnes (født 1932), norsk jurist
* Oluf Arntsen (født 1941), norsk politiker
* Oluf Dietrichson, offiser
* Oluf Dimitri Røe, folkemusiker
* Oluf Eie, misjonær
* Charles Oluf Herlofson, offiser
* Peter Oluf Klinge, redaktør
* Oluf Kolsrud, teolog
* Oluf Lund, dansk møbeldesigner
* Oluf Ludvig Jenssen, ridder
* Oluf Melvold, folkemusiker
* Finn Oluf Nyquist, norsk seniorrådgiver
* Per-Oluf Olsen, norsk forretningsmann
* Oluf Olsson, turner
* Peder Oluf Pedersen, fysiker
* Oluf Steen, skøyteløper
* Kasper Oluf Sund, politiker
* Oluf Tostrup, gullsmed
* Oluf Ulseth, norsk direktør
* Oluf Wesmann-Kjær, skytter

## Annen bruk av navnet
* Arthur Arntzen sin rollefigur «Oluf Rallkattli»
* «St. Oluf», skip
* Oluf Lorentzen, norsk matvareimportør

## Referanser


## Eksterne lenker
Velbastaður

**Velbastaður** (, dansk: *Velbestad*) er en bygd på sørvestkysten av Streymoy på Færøyene. Fra Velbastaður har man god utsikt til øyene Hestur og Koltur. Den 1. januar 2017 hadde Velbastaður 226 innbyggere, mot 92 i 1985. En del av veksten skyldes skole- og barnehagetilbud og nærheten til hovedstaden Tórshavn, hvis bykjerne er 8 km unna.

I Fossdalur ved Velbastaður er det avdekket hustufter fra vikingtiden. Bygden skal ha vært avfolket en tid etter svartedauden på 1300-tallet. Velbastaður er første gang nevnt skriftlig i jordeboken fra 1584. Velbastaður er det eneste bygdenavnet på Færøyene som ender på *-staður*, «stad». Navnet kan skrive seg fra landnåmet, og vise til et mannsnavn, som *Vilbjǫrn* eller *Valbjǫrn*. Eller så kan navnet ha samme, antatte opphav som gårdsnavnene Vebostad i Kvæfjord og Veibust på Sula, som i Aslak Bolts jordebok kalles *Vebolstad(um)*. Navnene skal vise til «et helligt Bosted eller en Gaard som paa en eller anden Maade er knyttet til en Helligdom», ifølge stedsnavnsgranskeren Karl Rygh.

Velbastaður har Ólavskirkjan i nabobygden Kirkjubøur, 5 km mot sør, som sognekirke. Med innføringen av det kommunale selvstyret i 1872 var sognet en del av Suðurstreymoyar prestagjalds kommuna. I 1930 ble sognet utskilt som en egen kommune. I 2005 ble Kirkjubøar kommuna innlemmet i Tórshavnar kommuna.

Siden 1986 har rehabiliteringsinstitusjonen Heilbrigdið vært drevet på Velbastaður.

## Referanser


## Eksterne lenker
*
Hardingfeleverket

**Hardingfeleverket** er et sjubinds verk med samlet norsk folkemusikk, utgitt i perioden 1958 til 1981 på Universitetsforlaget. 
Initiativtaker var O.M. Sandvik, og som redaktør sto Olav Gurvin. Den offisielle tittelen er "Norsk folkemusikk, serie I: Hardingfeleslåtter". Redaksjonen besto fra begynnelsen av Arne Bjørndal fra Bergen, Truls Ørpen fra Krødsherad og Eivind Groven fra Lårdal i Telemark, alle tre gode spelemenn. De hadde fått dette oppdraget fordi de hver for seg hadde samlet og skrevet ned slåtter fra sine distrikter. Verket danner basis for nedtegnelsen av slåttemusikken på hardingfele i Norge.
Verket er i dag tilgjengelig på nettet.

## Inndeling
Verket er delt inn som følger:

*Bind I: Gangar nedskrifter i 6/8-takt.
*Bind II og III: Gangarnedskrifter i 2/4-takt.
*Bind IV-VII: Springar nedskrifter i 3/4-takt. Siste bind inneholder også et supplement av gangarnedskrifter i 6/8 og 2/4-takt. Siste bind kom ut i 1981, og verket ble ferdigstilt av Sven Nyhus fra Røros og Reidar Sevåg fra Oslo. 

I tillegg til selve nedskriftene, tok redaksjonen også med notater om overlevering av slåttene, forklaring av slåttenavnene, og såvidt det var mulig, inndeling i variantgrupper. Hver gruppe ble katalogisert etter nummer, og varianter av samme slått fikk tillagt bokstav etter nummeret. Slik vil alle varianter av slåtten "Den Blårandute" finnes under nr. 520 i bind sju, og nedskriftene står i rekkefølge fra A til K.

## Se også
*Slåtteinndeling i Hardingfeleverket
## Eksterne lenker
* Feleverkene 
* Feleverkene
Gullguttene

***Gullguttene*** (orig: *The Persuaders!*) er en britisk krim- og komiserie som gikk på ITV fra 1971 til 1972. 

Serien handlet om de to millionærene Lord Brett Sinclair og Danny Wilde som ble engasjert av dommer Fullton for å etterforske saker som politiet ikke kunne løse. De to var meget forskjellige, for mens Sinclair kom fra den britiske overklassen, hadde den nyrike amerikaneren Wilde en arbeiderklassebakgrunn. Til tross for forskjellene var de gode venner og reddet hverandres liv mange ganger. Rollen som Lord Sinclair ble spilt av Roger Moore, mens Wilde ble spilt av Tony Curtis. 

Serien ble vist på NRK Detektimen fra 1971 til 1972. Den ble sendt i reprise i 1985 og gikk på TV3 i 1992.

## Episoder

## Referanser


## Eksterne lenker
*
Jacob Nolsøe

**Jacob Nolsøe** (døpt 7. januar 1775 på Nólsoy, død 18. august 1869 i Tórshavn), eller **Jákup Nolsøe**, var en færøysk handelsforvalter og politiker. Han var sønn av Súsanna Djónadóttir fra Velbastaður og Poul Joensen fra Nólsoy, og bror til nasjonalhelten Nólsoyar Páll. Jacob Nolsøe giftet seg med Anne Catherine Pedersdatter, som han fikk sønnen Napoleon Nolsøe med. Jacob Nolsøe var handelsforvalter for den danske monopolhandelen på Færøyene, som hans bror var en aktiv forkjemper mot, fra 1831 til 1851. Han satt på Lagtinget fra 1858 til 1859.

## Kilder
* *Løgtingið 150 – Hátíðarrit*, bind 2 (2002), s. 327. (PDF )
Arne Bjørndal

**Arne Bjørndal** (1882–1965) var spillemann og folkemusikksamler fra Hosanger i Nordhordland.

Han ble opplært av blant andre Ola Mosafinn fra Voss og andre spillemenn i Nordhordland. Han var og en av de første spillemennene til å spille inn på voksrull da opptaksarbeidet tok til omkring 1910. Bjørndal var notekyndig og skrev ofte ned de slåttene han lærte seg. Derfor ble hans samlerarbeid et viktig tilskudd til Hardingfeleverket da dette skulle redigeres fra 1954 og framover. Det var Bjørndal som tok initiativet til dette arbeidet. Her samarbeidet han med Eivind Groven og Truls Ørpen. Han arbeidet med dette til sin død i 1965.

Han ble statsstipendiat i 1949.
## Referanser
Brandy og Herr Visvas

***Brandy og Herr Visvas*** er en amerikansk animasjonsserie som ble vist på Disney Channel mellom 2004 og 2007. Den handler om hunden Brandy og kaninen Visvas. De falt ut fra et fly, og landet midt i Amazonas. Visvas er såre fornøyd med livet her, men Brandy ser alltid etter nye anledninger til å komme seg hjem.

## Sesong 1
Den bortskjemte hunden Brandy og kaninen Herr Visvas (engelsk navn: *Mr. Whiskers*) faller ut av et fly og blir strandet i Amazonas-regnskogen (mest sannsynlig i Brasil). Sammen må de takle sin nye tilværelse, men de finner også nye venner: boaslangen Lola, de to søstrene Cheryl og Meryl, og en oter som heter Ed. Hunden og kaninen bygger et trehus å sove i, ved å bruke forskjellige gjenstander som falt ut av flyets lasterom.

Men Brandy er desperat etter å komme tilbake til hjemmet sitt i Palm Beach, Florida. I mellomtiden samarbeider hun og Herr Visvas, og det utvikler seg et usannsynlig, men ekte vennskap mellom dem, til tross for at de er veldig ulike. De tilpasser seg ved å utforske miljøet, og bli venner med de andre innfødte dyrene. Brandy gjør forsøk på å få jungelen til å bli et sivilisert samfunn ved å introdusere elementer som mote, hygiene eller andre ting. Men de forårsaker flere ganger kaos i jungelen, og det er ikke alle som ser på dem med blide øyne.

## Sesong 2
Etter hvert som Brandy og Herr Visvas finner seg mer til rette i jungelen, gjør de også en rekke forandringer. De pusser opp trehytta si, og innreder den mer hjemmekoselig, med blant annet blomstrede tapeter og et innendørs bad.

Dyrene som hører hjemme i jungelen blir også mer antropomorfe underveis i TV-serien. Alle utbedringene gjør at Brandys ønske om å dra hjem til Florida avtar, og hun begynner å akseptere deres nye tilværelse i Amazonas.

## Rollefigurer
* Brandy Harrington: en bortskjemt og snobbete hund som opprinnelig bor i Florida
* Herr Visvas: en skitten, uoppdragen og melodramatisk kanin som har en hjerne på størrelse med en peanøtt
* Lola Boa: en slange med spansk aksent, venn av Brandy
* Ed: en sløv oter, venn av Herr Visvas
* Meryl og Cheryl: tvillingsøstertukaner som alltid krangler
* Margo: et pinnedyr som ikke liker Herr Visvas
* Gaspar LeGeko: en gekko som mest av alt ønsker å spise Herr Visvas, men også forgjeves gjør forsøk på å få en date med Brandy

## Norske stemmer
### Hovedroller
* Brandy – Cecilie Jørstad
* Herr Visvas – Kim Fangen
* Lola Boa – Lena Meieran
* Ed – Anders Bye
* Cheryl og Meryl – Unn Vibeke Hol
* Margo – Siv C. Klynderud
* Gaspar LeGeko – Anders Bye

### Andre stemmer
* Christoffer Staib
* Caroline Herding
* Anders Ribu
* Stig Krogstad
* Christin Borge
* Unn Vibeke Hol
* Siv C. Klynderud
* Øyvind B. Lyse
* Erik Skøld

### Tittelsang
Vokalistene som fremfører seriens kjennningsmelodi:
* Heine Totland
* Anine Kruse
* Per Øystein Sørensen

## Eksterne lenker
*
Hovedserien 1956–57

**Hovedserien 1956-57** var navnet på det øverste nivået i det norske seriesystemet i fotball som gikk fra juli 1956 til juni 1957. Hovedserien var delt opp i to avdelinger, med åtte lag hver.  vant gruppe A, og  gruppe B. I finalen mellom de to lagene vant Fredrikstad 6-1.

## Gruppe A

## Gruppe B

## Finale
*16. juni 1957:	 -  6-1  

## Kilder
*rsssf.no
Darwin (Australia)

**Darwin** er hovedstaden og den største byen i Nordterritoriet i Australia, med 148 564 innbyggere (2018). Byen ligger ved Australias nordlige kystlinje og har tropisk klima. Byen er spesielt utsatt for tropisk tordenvær og sykloner; mye av byen ble ødelagt av syklonen Tracy i 1974.

Darwin har størst andel aboriginer av australske hovedsteder, og en relativt stor del er immigranter fra Sør- og Øst-Asia, og blir derfor ofte kalt for «Australias flerkulturelle hovedstad». Darwin er en viktig havn, spesielt for eksport av sauer og kyr, og av mineraler.

## Kommunikasjon
I 2004 åpnet jernbanelinjen mellom Alice Springs og Darwin, og Darwin ble for første gang tilknyttet resten av det australske jernbanenettet. Passasjertoget *[[The Ghan]]* har ukentlige avganger til Adelaide hele året.

## Oljesøl 2009
Den oppjekkbare boreriggen West Atlas på Montarafeltet rundt 690 kilometer utenfor byen Darwin brøt ut i brann 1. november 2009 etter at oljefeltet hadde lekket olje i ti uker. Operatør på feltet var det thailandske selskapet PTTEP. Boreriggen tilhørte riggselskapet Seadrill.

## Referanser


## Eksterne lenker
*
Nuevo León

**Nuevo León**, offisielt *Estado Libre y Soberano de Nuevo León* (Den frie og uavhengige staten Nuevo León), er en delstat nordøst i Mexico og grenser til delstaten Tamaulipas i øst, til Coahuila i vest, og i sør til Zacatecas og San Luis Potosí. Staten har også en 15 kilometer lang grense mot Texas i USA. Delstaten har et areal på 64&nbsp;210 km² og et innbyggertall på over 4,6 millioner.

Hovedstaden heter Monterrey og er Mexicos tredje største by og den viktigste industribyen i landet.

## Historie
I 1582 ga kong Filip II av Spania Luis Carvajal y de la Cueva oppdraget å kolonisere en nytt område for kolonien Ny-Spania, som fikk navnet Nuevo Reino de León, etter León, ett av de gamle rikene som utgjør Spania. Caravajal kom til området med hundre familier, hvorav de fleste var omvendte jøder fra Portugal. I 1590 ble de dømt til eksil, og i 1596 ble flertallet av kolonistene henrettet på stortorget i Mexico by. 

Indianere fra Tlaxcala ble også brakt inn for å befolke området. Til tross for stadige angrep fra urbefolkningen i området blomstret kvegdrift og sauehold i området. Monterrey var også utgangspunkt for spansk ekspansjon inn i Texas, som ble styrt fra Nuevo León. 

Etter uavhengigheten kom Nuevo León i en spesiell situasjon i forhold til Mexico by. Misnøye oppsto med sentralstyret fra Mexico by, og Monterrey var også utsatt for angrep fra USA. Dermed forsøkte regionen å løsrive seg både i 1840 og i 1855, men begge forsøkene ble kvalt av sentralregjeringen.

Mot slutten av 1800-tallet og inn på 1900-tallet begynte den lokale industrien å nyttiggjøre seg en relativ politisk stabilitet og nærheten til markeder i USA, og en sterk økonomisk utvikling fant sted. Den meksikanske revolusjonen hadde liten innvirkning på dette.

## Geografi
Staten kan grovt deles opp i tre klimasoner: En tørr og varm del i nord, en temperert, høytliggende del i midten og halvørken i sør. Skoger av eik og furu vokser i fjellene, mens lavlandet i nord til dels benyttes for jordbruk. 

## Økonomi

Staten har 213 større industriforetak, og de fleste finnes i Monterrey-området. De mest kjente er bryggeriet Cervecería Cuauhtémoc-Moctezuma som eksporterer øl til hele verden, CEMEX, som er verdens nest største sementprodusent, og petrokjemi- og næringsmiddelgiganten Alfa.

## Befolkning
Ifølge folketellingen i 2010 bodde det 4&nbsp;653&nbsp;458 innbyggere i Nuevo León. Over tre millioner bor i Monterrey. Mindre enn en halv prosent av befolkningen tilhører landets urfolk, mens ca. 77,8 % er katolikker og 10,68 % tilhører andre religioner, først og fremst ulike protestantiske grupperinger.

## Kultur
Kulturen i Nuevo León er påvirket av jødiske, tyske og slaviske befolkningselementer, i tillegg til spansk og meksikansk kultur. Den rike og selvbevisste byen Monterrey inviterer årlig til en rekke festivlaer, slik som den nasjonale teatermønstringen osv. 

Kjøkkenet i Nuevo León er typisk enkelt nord-meksikansk, og den mest kjente spesialiteten er *cabrito*, helstekt geit. Folkemusikken har både tysk/tsjekkisk innflytelse og påvirkning fra country, og kalles *norteña*.

## Se også
* Liste over kommuner i delstaten Nuevo León
Lilo og Stitch: Serien

***Lilo og Stitch: Serien*** er en tegnefilmserie som går på Disney Channel. Serien er en fortsettelse av filmen *[[Lilo og Stitch (film fra 2002)|Lilo og Stitch]]* fra 2002. I Norge er serien sendt på Disney Channel og NRK1.  

## Handling
Serien handler om en liten jente som heter Lilo og hennes romvesenkjæledyr Stitch, som er på jakt etter Stitch sine fettere. Forskeren som laget Stitch gav Stitch navnet 626. Det er fordi Stitch er det sekshundrede og tjuesjette eksperimentet han lagde. Eksperimentene ligger først i en liten kule med nummeret sitt på, og hvis de kommer i kontakt med vann kommer eksperimentet ut. Lilo og Stitch skal fange alle "fetterne" til Stitch som er på Hawaii, men et romvesen ved navn Gantu prøver å fange eksperimentene for å ødelegge verden med dem. Gantus overordnede heter Hamsterviel, og er gjennom hele serien fengslet på fengselsasteroide K37. Hamsterviel har ikke noe særlig godt forhold til Gantu da han stadig blir irritert av Gantus stadig mislykkede eksperiment-jakt. De kommuniserer via videofon.  

## Rollefigurer
*Lilo Pelekai

*Stitch

*Nani Pelekai

*Doktor Jumba Jookiba

*Agent Wendy Pleakley

*Kaptein Gantu

*Doktor Jacques von Hämsterviel

*David Kawena

*Mertle Edmonds

*Cobra Bubbles

*Høyesterådskvinnen

## Norske stemmer
* Lilo: Klara Døving, Anniken Marie Nielsen
* Stitch: Christoffer Staib
* Pleakley: Johannes Joner
* Jumba: Sverre Bentzen
* Nani: Heidi Gjermundsen Broch
* Mertle: Emilie Grønsund, Vilde Moberg
* Gantu: Erik Hivju
* X-625: Trond Fausa Aurvåg
* Keoni: Even Rognlid
* Cobra Bubbles: Lasse Lindtner

Ellers medvirket: Jorunn A. Torsheim, Espen Sandvik, Hanna Helstad, Lena Meieran, Ove Christian Owe, Even Rognlid, Kim Fangen, Erik Skøld, Inger Gundersen, Sebastian Engeland, Mona Hofland, Ninni Borge, Siri Nilsen, Ola Mæhlen, Christopher Ravneberg, Nicolai Cleve Broch, Lars Berteig Andersen, Emilie Christensen, Tommy Karlsen og Per Skjølsvik

Aloha Oe-sangen ble fremført av Klara Døving og Christoffer Staib.
## Eksterne lenker
* 
*
Barnevernloven

**Lov om barneverntjenester** (**barnevernloven**) er en norsk lov av 17. juli 1992, og som trådte i kraft 1. januar 1993. Den har som formål å sikre at mindreårige som lever under forhold som kan skade deres helse og utvikling, får nødvendig hjelp og omsorg til rett tid, og å bidra til at barn og unge får trygge oppvekstsvilkår. Loven erstattet **lov om barnevern** av 17. juli 1953. Den blir selv avløst av lov om barnevern (**barnevernsloven**) 1. januar 2023. 

Barnevernloven og barnevernretten bygger på tre hovedprinsipper: det biologiske prinsipp, minste inngreps prinsipp og hensynet til barnets beste. Disse rettsprinsippene ligger til grunn for utøvelse av myndighet i tråd med barnevernloven, og er styrende for de avgjørelsene som blir fattet etter loven. Det er i første rekke foreldrene som har ansvar for sine barn. Barnevernloven gir regler om det offentliges ansvar for barn, som kommer i andre rekke. Sentralt for det offentliges ansvar er tiltak og inngrep som kan gjøres overfor barn og familier. Loven har regler om hvilke tiltak som kan iverksettes, innholdet i tiltakene, og hva som skal til for at det kan gjøres inngrep. Barnevernloven inneholder blant annet regler om hjelpetiltak i hjemmet, omsorgsovertakelse, samværsrett, fratakelse av foreldreansvar og adopsjon. I tillegg har loven regler om hvem som har myndighet til å treffe ulike avgjørelser, om saksbehandlingen og om hvordan avgjørelser kan overprøves av domstolene.

## Referanser


## Eksterne lenker
* Barnevernloven på lovdata.no
Gateshead

**Gateshead** er en by i grevskapet Tyne and Wear i England. Byen er administrasjonssenteret i distriktet av samme navn. Den var en del av grevskapet Durham før opprettelsen av Tyne and Wear i 1974. Byen ligger på den sørlige bredden av elven Tune og på motsatt side av Newcastle upon Tyne. Gateshead har i stor grad har vokst sammen med Newcastle, og blir ofte regnet som en bydel, selv om den fortsatt har selvstendig bystatus. Tyne and Wear Metro forbinder byene, som også er knyttet sammen med sju bruer over Tyne, inkludert den svingbare gang- og sykkelbroen Gateshead Millennium Bridge. Millenniumbroen har vunnet en rekke priser og ble avbildet på frimerke og den britiske et pund-mynten i 2007. Byen er kjent for sin nyskapende arkitektur, inkludert konserthuset Sage Gateshead, skulpturinstallasjonen Angel of the North og kunstmuseet for samtidskunst, Baltic Centre. I henhold til folketellingen i 2011 har Gateshead en befolkning på 66 382 innbyggere. mens distriktet som sådan (*built-up area*) har en befolkning på 120 046 innbyggere.

## Etymologi
Gateshead er første gang omtalt i latinsk oversettelse på 700-tallet i Bedas historieverk ''Historia ecclesiastica gentis Anglorum'' («Anglernes kirkes historie») som *ad caput caprae*, «ved geitens hode». Denne tolkningen er i samsvar med senere engelske vitnemål på navnet, blant dem *Gatesheued* fra rundt 1190, bokstavelig «geitens hode», men i kontekst av stedsnavn har det betydningen «odde eller høyde benyttet av (ville) geiter».

## Referanser


## Eksterne lenker
* 

* Gateshead Council, lokalmyndighetene
* Gateshead Heritage @ St Mary's, senter for kulturarven
* Saltwell Park Community Portal Gateshead, samfunnsportal
Barbaren Dave

***Barbaren Dave*** er en amerikansk animasjonsserie som vises på Disney Channel. Den handler om en pysete barbar som heter Dave, og livet hans i det fiktive landet Udrogoth i middelalderen.

## Rollefigurer
* **Dave**
Dave er den pysete barbaren med mottoet «Mer enn bare barbar!»

* **Tagg**
Tagg er Daves lillesøster og en apeliknende sinnatagg.

* **Candy**
Candy er Daves storsøster og en jålete prinsesse.

* **Oswidge**
Oswidge er Daves onkel og er en under middels trollmann.

* **Faffy**
Faffy er Daves kjæledyr og er en tjukk, liten drage.

* **Lula**
Lula er Daves våpen, et snakkende (og svært nedlatende) sverd med feminin personlighet.

* **Throktar**

* **Glimia**

* **Sludder**
Sludder er Daves erkefiende, også kjent som den gale gris. Han er en typisk ond lord.

## Norske stemmer
* Forteller: Trond Brænne
* Dave: Christian Barmen
* Lula: Grethe Kausland
* Tag: Siv Klynderud
* Oswidge: Per Skjølsvik
* Candy: Emilie Christensen

**Ellers medvirket**: Unn Vibeke Hol, Simen Sand, Johannes Joner, Ivar Nørve

**Titelsang fremført av**: Anine Kruse, Benedikte Kruse, Eirik Bøhn Berntsen og Anders Kjepperud

## Eksterne lenker
*
Black Sabbath (album)

***Black Sabbath*** er debutalbumet til Black Sabbath. 

Albumet ble først utgitt fredag den 13. februar 1970, og har senere vært gitt ut i forskjellige versjoner. Det ble også utgitt i samleboksen Black Box i 2004. Albumet er av mange regnet som det første albumet innen heavy metal sjangeren.

## Sporliste

## Personell
;Band
*Ozzy Osbourne – Vokal og munnspill
*Tony Iommi – Gitar og keyboard
*Geezer Butler – Bassgitar
*Bill Ward – Trommer 

;Produksjon
*Roger Bain – Produsent
*Tom Allom og Barry Sheffield – Teknikere

## Litteratur
*

## Eksterne lenker
*
Stavanger studentsangforening

**Stavanger studentsangforening** ble stiftet våren 1993 etter initiativ fra tidligere studentsangere og andre ildsjeler som savnet et akademisk kor i Stavanger. Målet var å få et like attraktivt og sosialt studentkor-miljø som i mange universitetsbyer i Norden.

Viggo Pettersen var korets første dirigent og det viste seg snart at koret hadde livets rett. Over 60 ivrige sangsjeler var med på den første offisielle opptreden i desember 1993, på juleavslutningen til lærerne ved daværende Høgskolen i Stavanger (HiS). Høsten 1994 overtok Per Dahl, nåværende rektor ved HiS, dirigentstokken.

SSS har siden stiftelsen markert seg ved flere anledninger i Stavanger regionen. Foruten om faste konserter og opptredener i regi av Høgskolen i Stavanger er koret blitt en fast tradisjon i byens offisielle  17. mai-feiring. Våren 1996 satte SSS for første gang opp et større korverk. Valget falt på «Carmina Burana». Oppsetningen var et kunstnerisk samarbeid med orkester og solister fra Avdeling for Kunstfag, HiS. Verket ble framført foran en fullsatt Tjodhall på Høgskolen. Senere på våren ble suksessen gjentatt i København, på Nordisk studentsangerstevne. Denne gang med 1500 sangere på scenen. Høsten 1997 startet SSS et nytt samarbeidsprosjekt under sin nye dirigent Jørn Snorre Andersen. Duke Ellington,s «Sacret Concert» sto på programmet, og partner denne gang var Statoil Storband. Verket ble framført i St. Petri kirke med Bodil Arnesen som solist. Koret har ved flere anledninger deltatt på sangerstevner og prosjekter hovedsakelig i Norge, men også Norden og Estland.

SSS startet det nye årtusen med for første gang å delta i en korkonkurranse. Etter å ha vunnet fylkesfinalen i Norge Korforbunds nasjonale konkurranse ble koret nummer 8 i finalen som ble avholdt I Trondheim. Januar 2001 var premieren på nå etterhvert kjente spillefilmen «Mongoland» der koret deltok med sang.

## Eksterne lenker
* Stavanger Studentsangforening
Agora (andre betydninger)

**Agora** har flere betydninger:

*Agora, en markedsplass i antikkens greske byer, hvorav agoraen i Athen er den mest kjente
*Agora (mynt) en israelsk myntenhet
*Agora (programmeringsspråk)
*Agora, Trakia, antikk gresk by i dagens Tyrkia
*Agora (tidsskrift), norsk tidsskrift
*Agora (svensk tidsskrift), et svensk tidsskrift
*Agora Publishing, norsk forlag
*Cirkus Agora, norsk sirkus
*Agora (band), meksikansk band
*Agora (film), film fra 2009
*Agora Oil & Gas, norsk oljeselskap
*Agora (menneskerettighetsorganisasjon), russisk organisasjon
Agora

En **agora** (αγορά) var en sentral del av den antikke greske polis eller bystaten. Agoraen fungerte som markedsplass og et forum for byens borgere. Agoraene oppsto samtidig med bystatene etter den mykenske sivilisasjonens undergang, og var en veletablert del av de greske byene på Homers tid.

Den mest kjente agoraen er agoraen i Athen. Agoraen i Izmir, som i dag er museum, er trolig den best bevarte agoraen i dag.

## Eksterne lenker
* Offisiell hjemmeside for utgravningene av agoraen i Athen.
* Offisiell hjemmeside for agoramuseet i Izmir.
Oswald Pohl

**Oswald Pohl** (født 30. juni 1892 i Duisburg i Tyskland, død 7. juni 1951 i Landsberg fengsel) var en tysk NSDAP-funksjonær, marineoffiser og SS-general. Som leder for Wirtschafts und Verwaltungshauptamt (WVHA) var han ansvarlig for driften av konsentrasjonsleirene. Han var tilknyttet marinen under første verdenkrig og deler av mellomkrigstiden.

Han ble etter krigen dømt til døden for krigsforbrytelser og forbrytelser mot menneskeheten.

## Bakgrunn
Oswald Pohl var sønn av verktøymester Hermann Otto Emil Pohl og hans hustru Auguste Seifert i Duisburg. Pohl gikk på gymnasiet og tok abitur i 1912. Fra april samme år begynte han i forvaltningen i den tyske keiserlige marine.

Under første verdenskrig ble han som skipsoffisser, i 1914 tildelt jernkorset av II klasse. Etter krigsslutt var Pohl en kort tid medlem i et frikorps. Pohl ble i marinen og tilhørte også den nye Reichsmarine. I slutten av januar 1934 gikk han ut av mareinetjenesten som* Marine-Stabszahlmeister* og med rang som *Oberleutnant zur See*.

## Virke under nazismen
Han meldte seg inn i NSDAP i 1922, og på nytt i 1926 etter at partiforbudet ble opphevet (medlemsnummer 30.842). Han ble med i  Sturmabteilung (SA) i 1925. Fra 1925 til 1927 var han *NSDAP-Ortsgruppenleiter* og tidvis også SA-Führer i Swinemünde. Senere var han med på oppbygging og ledelse an marineavdelingene av SA i Kiel. Der hadde han også lederstillinger i Hitlerjugend (HJ).

Han forlot marinen i 1934 og ble administrativ leder for Reichssicherheitshauptamt. I 1939 ble han en del av Freundeskreis Heinrich Himmler.

I 1942 ble han forfremmet til Obergruppenführer i SS og til leder for det nyopprettede WVHA. Dette innebar blant annet at han førte kontroll med eiendeler som var tatt fra jøder i konsentrasjonsleirene, og at han gjennom økonomiske føringer var direkte delaktig i massedrapene i leirene.

## Etter andre verdenskrig
Etter Tysklands kapitulasjon i 1945 gikk han i skjul. Han ble arrestert i mai 1946 av britiske okkupasjonsmyndigheter. Han ble fremstilt for et amerikansk militærtribunal 8. april 1947, i den såkalte Pohlprosessen. Han ble tiltalt på fire punkter:

# Deltagelse i en plan eller konspirasjon for å begå krigsforbrytelser og forbrytelser mot menneskeheten som spesifisert i punkt 2 og 3
# Krigsforbrytelser i form av administrasjon av konsentrasjonsleirer og utrydningsleire, samt massemord og overgrep begått i disse
# Forbrytelser mot menneskeheten i samme omstendinger som i punkt 2, samt slavehold
# Medlemskap i en kriminelle organisasjon, det vil si SS

På det første tiltalepunktet mente tribunalet at det ikke hadde nødvendig jurisdiksjon. Pohl ble kjent skyldig i punkt 2, 3 og 4 den 3. november 1947, og dømt til døden. Året etter, den 14. juli 1948, ble dommen stadfestet. Pohl ble henrettet ved hengning i Landsberg fengsel den 7. juni 1951.

## Referanser
Agora (tidsskrift)

***Agora – Journal for metafysisk spekulasjon*** er et filosofisk tidsskrift som utgis av Aschehoug forlag og utkommer med fire nummer pr. år på tilsammen 800-900 sider. Det ble grunnlagt høsten 1983 av filosofistudentene Olav Gundersen, Rune Fritz Nicolaisen, Øyvind Rabbås, Ingebjørg Seip og Arnfinn Åslund.

*Agora* kom med sitt første nummer i 1983, og ble fram til 1993 utgitt ved Institutt for lingvistikk og filosofi, Universitetet i Oslo. Redaktør for tidsskriftet er (2010) Lars Bugge. Tidsskriftet utgir tverrfaglige temanummer innen fagfelt som filosofi, litteratur, samfunnsvitenskap og humaniora som inneholder både nyskrevne artikler og klassiske tekster om samme tema tidligere trykket i andre publikasjoner. Alle artikler blir underlagt dobbeltanonym fagfellevurdering før publisering. Agora utgis med støtte fra Norges forskningsråd.

Tidsskriftet har trykket en rekke oversettelser av internasjonalt kjente tenkere og forskere, deriblant tolv tekster av den franske sosiologen Pierre Bourdieu.https://www.idunn.no/authored-by/Bourdieu/Pierre  

De seneste årene har tidsskriftet utgitt numre om temaer som verdenslitteratur, filosofen Hegel, Illiaden, Thomas Piketty, Michel Foucault og nyliberalismen og populisme.https://www.idunn.no/loi/agora/group/d2020.y2022
Konsentrasjon (psykologi)

:*Se også [[konsentrasjon (kjemi)]]*
**Konsentrasjon** av latin *cocentrare* i betydningen *samling, fortetting*. Konsentrasjon er  å samle tankene rundt en endelig mengde av tanker og/eller sanseinntrykk, slik at andre tanke/sanse inntrykk blir undertrykket.

Endel personer diagnostisert med Aspergers syndrom har imidlertid også forhøyet konsentrasjonsevne sammenlignet med til normalbefolkningen, og kan ha meget velutviklede evner på spesielle områder. Populærkulturelle eksempler på dette er Lisbeth Salander i Millennium-trilogien til i Stieg Larsson og Raymond Babitt i filmen Rain Man.

Nyere forskning har studert aktiviteten i menneskehjernen både når den er konsentrert og ikke fokusert på oppgaver. Når man slutter å utføre en bestemt oppgave, og ellers ikke gjør noe spesielt (dvs. ikke konsentrerer seg), øker hjerneaktiviteten i andre områder i hjernen. For eksempel er områder i hjernen som bearbeider tanker og følelser mer aktive når man ikke konsentrerer seg.
## Referanser


## Eksterne lenker
* 
* Aftenposten.no fungerer hjernen under meditasjon''
Jernbinder

En **jernbinder** er en person som utøver armeringsfaget.  

Jernbindere arbeider med å montere armering i betongkonstruksjoner. De arbeider enten på en byggeplass eller i en betongelementfabrikk. Andre arbeidsoppgaver enn selve armeringsmonteringen kan være:
* lese armeringstegninger og bøyelister
* bøye armering iht bøyelister
* delta i forskaling- og betongarbeider
* stillasbygging
* drive med HMS-arbeid, f.eks. som verneombud
Jernbindere jobber oftest i arbeidslag som kan bestå av 3-10 jernbindere og er ledet av en lagbas.

For å bli jernbinder kan man gå videregående skole *[[Vg1 Bygg- og anleggsteknikk]]*, *[[Vg2 Byggteknikk]]* og deretter jobbe i to år som lærling i en bedrift. Når opplæringen er fullført er kan man avlegge fagprøve og få yrkesbetegnelsen jernbinder.
Betong- og grunnarbeider

En **betong- og grunnarbeider** er en person som arbeider med å støpe betongkonstruksjoner. Betong- og grunnarbeidere arbeider enten på en byggeplass eller i en betongelementfabrikk. Eksempler på arbeidsoppgaver kan være:
* støpe konstruksjoner i betong
* rehabilitering av skadet betong
* lese formtegninger, armeringstegninger og bøyelister
* delta i forskalingsarbeider
* delta i jernbinding
* stillasbygging
* drive med HMS-arbeid, f.eks. som verneombud
Betongarbeidere jobber oftest i arbeidslag som kan bestå av 3-10 betong- og grunnarbeidere og er ledet av en lagbas.

For å bli betongarbeider kan man gå videregående skole *[[Bygg og anlegg VG1]]*, *[[Byggtekikk VG2]]* og deretter jobbe i to år som lærling i en bedrift. Når opplæringen er fullført er kan man avlegge fagprøve og få yrkesbetegnelsen betong- og grunnarbeider.

## Se også
Betongfagarbeider
AB Aktion

**AB Aktion** (forkortelse for *Ausserordentliche Befriedungsaktion*, «Ekstraordinær pasifiseringsaksjon») var kodenavnet for den tyske likvideringen av intellektuelle og ledere i de deler av Polen i 1940 som etter den tyske invasjonen i 1939 kom under tysk okkupasjon. Denne aksjonen gjaldt det såkalte Generalgouvernement; den tilsvarende aksjon i de områder som ble annektert i selve Tyskland gikk under getengelsen Intelligenzaktion.   

AB-aksjonen ble ledet av generalguvernør Hans Frank og hans nestkommanderende Arthur Seyss-Inquart. Mer enn 3000 polakker, blant dem mange jøder, ble arrestert og likvidert våren og sommeren 1940. Planen ble lagt i februar-mars 1940. Aksjonen ble igangsatt 16. mai 1940 samtidig som slaget om Frankrike og slaget om Narvik pågikk. Okkupasjonsmakten arresterte omkring 3500 og henrettet 3000 på flere steder i Polen. «Aksjonen» fortsatte utover høsten 1940 og oppnådde ikke målet om å pasifisere den polske motstandsbevegelsen. Massakren ble anført som en krigsforbrytelse i Nürnbergprosessen og rettsoppgjøret i Polen etter krigen. Frank dokumenterte selv aksjonen i en protokoll på 42 bind.

Omtrent samtidig (april-mai 1940) gjennomførte sovjetisk hemmelig politi, NKVD, en massakren i Katyn i den sovjetiskokkuperte delen av Polen.

## Referanser
Kristian Elster

**Kristian Elster** er navnet til flere personer:

* Kristian Elster d.e. (1841–1881), norsk forfatter.
* Kristian Elster d.y. (1881–1947), norsk forfatter og litteraturhistoriker.
Kristian Elster d.e.

**Kristian Mandrup Elster** (1841–1881) var en norsk forfatter og forstmann.

På grunn av nærsynthet måtte han oppgi planen om å gjennomgå krigsskolen, og vendte seg i stedet til studier. Hans interesse for scenekunst og dramatisk forfatterskap virket imidlertid så forstyrrende på studiene, at han 1864 strøk til examen artium. Siden levde han som aviskorrespondent i Kristiania, studerte skogsvitenskap i Giessen 1867&ndash;68, og var fra 1869 bosatt i Kristiania som medarbeider i «Aftenbladet» og «Norsk Folkeblad». Fra 1873 til sin død bodde han i Trondheim som ansatt ved skogetaten, hvor han fungerte som skogforvalter for Bymarka.

Han var født på gården Homstad i Overhalla, hvor faren var sakfører og senere fogd.
Han var sønnesønn av amtmann Christen Elster og far til Kristian Elster d.y.. Elsters gate i Oslo og Bergen er oppkalt etter ham.
## Verker
* *Om modsætningen mellem det vestlige og østlige Norge*. 1872.
* *Tora Trondal*. 1879.
* *[[Farlige folk]]*. 1881.
* *Solskyer*. 1881.
## Referanser


## Eksterne lenker
* Digitaliserte bøker av Elster hos Nasjonalbiblioteket.
Khmer

**Khmer** kan referere til:
*Khmerfolket, den etniske gruppen, som store deler av kambodsjanerne hører til.
*Khmer (språk), språket brukt av khmer-etnisiteten, og det offisielle språket i Kambodsja.
*Khmer (album), et album av Nils Petter Molvær. 
*Keiserdømmet Khmer, som hersket over store deler av Indokina fra 9. til 13. århundre. (Se også: Angkor)
*Khmer Rouge, en kambodsjansk kommunistisk politisk gruppe og geriljabevegelse.
*Republikken Khmer, navnet på Kambodsja fra 1970 til 1975.
Pumpebil

**Pumpebil** er en lastebil med utstyr som kan pumpe betongen det siste stykket fra betongbilen fram til formen. Den kan veie opp mot 32 tonn og har et tårn som rekker fra 24 meter til over 56 meter.

## Referanser
Tobb

:*For boligbyggelaget, se [[Boligbyggelaget Tobb]]*

**Tobb** (fra engelsk *tub*, «bøtte, kar») er en beholder som løftes med kran og brukes til lasting og lossing av kull, sand og lignende. En *betong-tobb* brukes til å frakte betongen det siste stykket fra betongbilen fram til formen.

## Referanser
Betongblandemaskin

**Betongblandemaskin** er en maskin som brukes til å blande vann, sement og tilslag til betong.

Betongblandemaskiner finnes i mange typer og størrelser, alt fra små og mobile blandemaskiner som brukes av selvbyggere, til større varianter som man finner på blandeverk. Betongbiler er også en form for blandemaskiner fordi tilsetningsstoffene ofte blandes i betongen når den ligger i betongbilen. Betongblanderen ble oppfunnet av industrialisten Gebhardt Jaeger fra Columbus den amerikanske delstaten Ohio.

## Referanser
Den konstantinske skjenkelse

**Den konstantinske skjenkelse** (latinsk: *Constitutum Donatio Constantini* eller *Constitutum domini Constantini imperatoris*), også kjent som **det konstantinske gavebrevet**, er et falsk romersk keiseredikt som antagelig ble oppstilt mellom 750 og 850. Grunnen til at det ble utferdiget er ikke sikkert, men det tjente i alle fall til å styrke pavelige interesser, muligens mot Østromerrikets eller frankerkongen Karl den stores og politiske og territorielle ambisjoner. Det kan synes som det er mest sannsynlig at dokumentet ble til i begynnelsen av perioden, og det er ofte blitt hevdet at det ble skrevet under pave Stefan IIIs pontifikat, rundt 752.

Dokumentet presenterer seg som et edikt fra den romerske keiser Konstantin I. Den er en donasjon til pave Sylvester I og hans etterfølgere: De skjenkes herredømmet over byen Roma og hele Vestromerriket, mens Konstantin skulle beholde den keiserlige myndighet over Østromerriket fra dets nye hovedstad Konstantinopel. Teksten hevder at skjenkelsen er keiserens takk for at paven hadde undervist ham i den kristne tro, døpt ham, og helbredet ham fra spedalskhet på underfullt vis. 

Dette dokumentet ble benyttet av middelalderpaver for å styrke deres territorielle og sekulære myndighet over Roma og deler av Den italienske halvøy. Det var alminnelig ansett som ekte, skjønt det var én keiser, Otto III, som avviste det som et falsum.

Dikteren Dante Alighieri fremholdt i sitt hovedverk La Divina Commedia at disse skjenkelser var roten til pavedømmets verdslighet. 

I første halvdel av 1400-tallet begynte den katolske kirke selv å mistenke at dokumentet umulig kunne være ekte. Den italienske humanisten Lorenzo Valla kunne i 1440 føre tekstkritiske beviser for at dokumentet ikke kunne ha blitt forfattet på 300-tallet. Det inneholdt enkelte formuleringer som ikke var utviklet på dette tidspunkt, og han påpekte også at dokumentets egen datering ikke rimer (et par senere hendelser er nevnt). Senere kunne andre forskere påpeke at noen andre elementer, som Sylvesters helbredelse av Konstantin, går tilbake til senere legendedannelser. 

## Referanser


## Kilder

* Erling Sandmo, *Tid for historie*, Universitetsforlaget, Oslo, 2015 ISBN 978-82-15-01644-3

## Eksterne lenker

* Selve teksten ''Constitutum Donatio Constantini'' (latinsk) i *The Latin Library*
*  i Wikisource.
* Lorenzo Vallas ''Diskurs om forfalskningen av den påståtte konstantinske skjenkelse''
Gulating lagmannsrett

**Gulating lagmannsrett** er en av seks lagmannsretter i Norge.  Dens jurisdiksjon omfatter alle kommuner i Rogaland og Vestland fylker, samt Sirdal kommune i Agder, jf. oversikten nederst på siden over de tingretter som hører til Gulating lagdømme. Navnet har domstolen fått fra det gamle Gulatinget som ble holdt i Gulen kommune i Vestland og som dekket det samme område som dagens domstol og mer enn det.

## Beliggenhet, organisering og virksomhet
Gulating lagmannsrett har sete i Bergen der den holder til i nytt bygg på Gulatings plass 1, like ved Bergen rådhus.

Den er den nest største av lagmannsrettene både i antall saker og antall dommere (34). Domstolen ledes av en førstelagmann og tre lagmenn. Domstolen har videre 29 lagdommere, hvorav en jordskiftelagdommer. Domstolen er delt i to dømmende avdelinger, ledet av hver sin avdelingslagmann. Videre har domstolen en juridisk utredningsenhet. I tillegg har lagmannsretten en domstolsadministrasjon kalt «Sekretariat og fellestenester». Gulating lagmannsretts øverste ledelse er førstelagmannen og direktøren. Per 2023 er Kari Tepstad Utvær lagmannsrettens direktør.

Gulating lagmannsrett holder mange rettsmøter i Stavanger, og har faste kontorer og rettslokaler i Stavanger tinghus, der det er ansatt én konsulent og én rettsbetjent. Ellers holdes det rettsmøter andre steder når det er behov for det – særlig gjelder det i saker der det er nødvendig med befaring.

Lagmannsretten behandler alle anker over avgjørelser i de tingretter som hører til lagdømmet – både i straffesaker og sivile saker, se nærmere om saksbehandlingen i artikkelen lagmannsrett. Lagmannsrettens avgjørelser kan – i noe begrenset utstrekning – ankes til Høyesterett.

Dommere pr 1. februar 2024:

* Magni Elsheim (førstelagmann)
* Rolf Strøm (lagmann)
* Roar Klausen (lagmann)
* Guri Elisabeth Molven (lagmann)
* Bjarte Askeland (perm)
* Gro Berge
* Vidar Bergtun (jordskiftelagdommer)
* Beate Blom
* Knut Harald Braathen
* Vigdis Bygstad
* Margareth Christophersen
* Elisabeth Deinboll
* Torstein Frantzen
* Ingrid Kjeldstad Gullaksen
* Arne Henriksen
* Stig Åkenes Johnsen
* Per J. Jordal
* Wiggo Storhaug Larssen
* Ole-Arne Linga
* Carl Petter Martinsen
* Haakon Meyer
* Kjetil Myhrvold
* Arild Oma
* Eivind Pundsnes
* Kai Ove Roseth
* Stig Sjong
* Arnt Erlend Skjefstad
* Jarle Golten Smørdal
* Grethe Strandborg
* Marie Trovåg
* Rune Voll
* Anne Horn

## Referanser


## Eksterne lenker
* 
* Gulating lagmannsretts hjemmeside
Coluccio Salutati

**Coluccio Salutati** (født 16. februar 1331 i Stignano i Den florentinske republikk, død 4. mai 1406 i Firenze) var kansler i Firenze. Han var en av de første italienske samfunnsstøttene som sluttet seg til den åndsretning som langt senere skulle bli kjent under navnet humanismen. Hans hovedbidrag var å fremme studiet av de gamle klassikeres forfatterstil ved brevskriving. 

I 1389 fikk han fra Vercelli tak i en kopi av et ciceronsk manuskript som viste seg å omfatte den gamle romerske forfatterens *Epistulae ad familiares*. Han innhentet også andre lignende tekster fra Cicero og andre, og hans personlige forkjærlighet for denne epistulære stil smittet over på andre lærde i det florentinske samfunn. Han forsvarte Petrarcas og andres interesse for klassikerne mot de anklager som til å begynne med kom om at dette ville fremme en beundring for hedenskapet.

Inspirert av Salutati ble det også et oppsving av studiet av klassisk gresk.

## Referanser